Nafarroako Parlamentuko Mahaiak, 2016ko ekainaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Nuria Medina Santos andreak aurkeztutako galdera, Oinarrizko Gizarte Zerbitzuetako baliabide teknikoei eta giza baliabideei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Eskubide Sozialetako Batzordean izapidetzea.

Iruñean, 2016ko ekainaren 6an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista parlamentu-taldeari atxikitako Nuria Medina Santos andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Batzordean ahoz erantzun dezan:

Aztertu al du Eskubide Sozialetako Departamentuak Oinarrizko Gizarte Zerbitzuek dituzten beharrak, bai baliabide teknikoenak bai giza baliabideenak? Zer urrats egiten ari da zerbitzu horiek indartzeko eta haien eginkizunak eta funtzionamendua berregituratzeko?

Iruñean, 2016ko maiatzaren 27an

Foru parlamentaria: Nuria Medina Santos

